XALQARO ShARTNOMANI TASDIQLASh TO‘G‘RISIDA

1. Shanxay hamkorligi tashkilotiga a’zo davlatlar hukumatlari o‘rtasida qishloq xo‘jaligi sohasida hamkorlik qilish to‘g‘risidagi 2010-yil 11-iyun kuni Toshkent shahrida imzolangan Bitim tasdiqlansin.
 2. O‘zbekiston Respublikasi Tashqi ishlar vazirligi O‘zbekiston Respublikasi tomonidan mazkur xalqaro shartnoma kuchga kirishi uchun zarur bo‘lgan ichki davlat tartib-tamoyillari bajarilgani to‘g‘risida tegishli bildirishnoma yo‘llasin.
 3. O‘zbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda O‘zbekiston Respublikasining majburiyatlari bajarilishi ustidan nazoratni ta’minlasinlar.
 4. Mazkur qarorning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.